

Referat fra Spydeberg menighetsråd

torsdag 24.08.23 kl. 18.00-20.00 på Spydeberg Menighetshus

**Konstituering:**

Til stede: Silje Fjledbraaten, Anne Kiserud, Sigmund Lereim, Iver Ludvig Langseth, Gudrun Hoff Jørgensen, fungerende sokneprest Sigmund Nakkim og daglig leder Terje Stenholt

Forfall: Marita Solberg Bjerke

Sigmund Lereim ledet møtet.

**Saksliste:**

**Sak 33/23** – Godkjenning av innkalling og saksliste. Godkjenning av protokoll fra møtet 01.06.23. Saker til eventuelt? Se sak 37/23.

**Vedtak:** Innkalling og saksliste godkjennes, med følgende korrigering: Silje heter Silje Fjeldbraaten. Protokoll fra MR-møtet 01.06.23 godkjennes.

Sigmund Nakkim og menighetsrådets medlemmer presenterte seg for hverandre.

**Vedtaksaker:**

**Sak 34/23** – Kirkevalget nærmer seg, og det trengs valgfunksjonærer til å bemanne valglokalet på Fjellheim 10. og 11. september. I tillegg trenger Spydeberg sokn 2 personer til å utgjøre tellekorps på Grøtvedt menighetssenter i Askim mandag kveld. Asgeir Rønningen vil være nærmeste administrative ressurs for Spydeberg sokn på valgdagene. Rigging og annen logistikk skjer i samarbeid med han. Valgfunksjonærer får kr. 170,- pr. time de er på vakt. Servering blir felles med kommunens valgfunksjonærer. Tirsdag 12.09 må valgstyret (MR) godkjenne valgresultatet.

**Vedtak:**

Søndag 10.09 kl. 13.30-18.00: Gudrun Hoff. Silje Fjeldbraaten

Mandag 11.09 kl. 08.30-15.00: Anne Kiserud. Sigmund Lereim.

Mandag 11.09 kl. 15.00-21.00: Marita S Bjerke Gro Siewartz Gihlemoen.

Mandag 11.09 kl. 21.30 – 23.30: Silje Fjeldbraaten. Sigmund Lereim.

Tirsdag 12.09 kl. 10.00 – 11.00 – Opprydding: Ansatte.

Tirsdag 12.09 kl. 09.00 – 17.00 -Stemmeprotokoll må signeres av valgstyrets medlemmer (MR). Protokollen ligger på arbeidsstasjonen på Menighetshuset.

Valgfunksjonærene vil få tilsendt mer informasjon før valgtinget.

**Sak 35/23** – Konfirmantleir 2024. Se notat fra menighetspedagog Trude Skjeltorp. Grunnavgiften pr. konfirmant er kr. 600,- (materiell og servering gjennom konfirmantåret). Leiren koster kr. 3000,- Konfirmantavgiften for 2024 foreslås til kr. 2000,- for de som skal på leir. Differansen (1600 pr. konfirmant x 25 konfirmanter = kr. 40.000,-) finansieres med midler fra modellen som Trudes notat skisserer. Menighetsrådet støtter fortsatt de som trenger økonomisk bistand. Hjemme-leir tilbys de som ikke skal på hovedleiren (kun grunnavgift).

**Vedtak:** Vi fortsetter minimum ett år til (2024) med KRIK-leir i Bø. Egenandel for konfirmanter som skal på leir settes til kr. 2500,- Det er viktig å kommunisere til foresatte at bare leiren alene koster kr. 3000,- Dersom inntektene som Trude skisserer i sitt notat ikke dekker opp for differansen, dekkes inn til kr. 25.000, - av fond nr. «1019 Bundet fond Moens legat ungdomsarbeid Spydeberg». Evt. rest-differanse og de som ber om økonomisk bistand dekkes av Gjenbruken.

**Sak 36/23** Spydeberg menighetshus:

* Oppnevne komite for vitalisering av givertjenesten/økonomien til huset.

**Forslag til medlemmer: Kjell Martin Sørby (Sigmund spør), Eirik Jørgensen (Gudrun spør), Sigmund Lereim og Trond Solberg (Anne spør). Sigmund konstituerer komiteen når medlemmene er klare.**

* Menighetens markedsføring.

**Inkludere organisasjonene som bruker huset (Sjømannsmisjon osv.) på nettsidene til Spydeberg menighet? Egen nettside for SMH? Dette må bearbeides videre.**

* Drøfting av driften i gjenbruksbutikken.

**Sommerstengt alle hverdager (minus lørdager). Dette gir inntekst-tap. Mulig å utvide antall åpningsdager om sommeren? Silje drøfter dette med styret i GB, dersom hun fortsatt sitter i menighetsrådet etter valget.**

* Mulighet for økt tilskudd fra Fellesrådet.

**Sigmund og Iver skal forhandle med leder og nestleder i Fellesrådet så snart som mulig (ref. protokoll fra forrige møte).**

Husstyret

**Trude eller Terje vil representere de ansatte i styret fram til fast sokneprest er på plass. Gudrun spør Johan Bjerke om å sitte i styret.**

**Vedtak: Se uthevet skrift i hvert enkelt punkt ovenfor.**

**Sak 37/23** – Eventuelt.

1. Ref. protokoll fra møtet 01.06 sak 29/23 ble det vedtatt at Gjenbruken v/ MR dekker hele differansen mellom egenandel fra konfirmantene og reell kostnad på konfirmanttiden (ca. kr. 40.000). Vedtaket omgjøres.

**Vedtak:** Kr. 25.000 tas av fond nr. «1019Bundet fond Moens legat ungdomsarbeid Spydeberg». Resterende belastes Gjenbruken v/ MR.

1. **Vedtak:** Det avholdes ekstraordinært MR-møte 21.9 kl. 18.00-20.00 på Menighetshuset. Saker: Menighetshuset, Vedta gudstjenesteplan for 1. halvår 2024, Sak om vedlikehold i Heli kirke, Julaften-GT i Spydeberg kirke kl. 16.00 m.fl.

**Vedtak:**

**Sak 38/23** Orienteringssaker:

* Prestesituasjonen i Spydeberg: Sigmund Nakkim er 50% fast vikar. Trude tar alle gudstjenester som inneholder trosopplæring Vikarer ut over det blir ad hoc.
* Skryt av konfirmasjonene sist helg! Trude leverte optimalt. Varme og nærhet i det som formidles til konfimrnatene.
* Skryt av Silje for god handling og samhandling på IKEA.
* Skilt til SMH er på vei fra Polen.
* Spydeberg Brass ønsker kanskje å låne hovedrommet i kjelleren på SMH tirsdager 19.00-21.30. Rådet mener det kan være en god ide. Samtidig må vi «passe på» hvem som får låne og hvem som må betale for å leie.
* Neste ordinære MR er 26.10 kl. 18.00-20.00. Avtroppende og påtroppende råd samles først. Påtroppende råd konstituerer seg (leder, nestleder, kasserer og sekretær). Møteplan.

Indre Østfold 24.08.23

Sigmund Lereim (møteleder)

Marita Solberg Bjerke Terje Stenholt

Leder Daglig leder/sekretær